钦定古今图书集成/明伦汇编/交谊典/第046卷 > 朱子语类 > 《谢赵王赉丝布等启》北周·庾信
## 钦定古今图书集成/明伦汇编/交谊典/第046卷 > 朱子语类 > 《谢赵王赉丝布等启》北周·庾信

某启：“郑叡至，蒙赐丝布绫等十段；王裦至，又赐许赐
钱等。”望外之恩，寔符大赉；非常之锡，乃溢生涯。曳练
且观，无劳白马之望；流泉欲委，伫见青凫之蜚。杨池
掘荷，李园移树，既欣谷利，弥思青林。陈留下粟，有愧
深恩；栎阳雨金，翻惭曲施。灵台久客，从此数炊；黍谷
长寒，于今更煖。从云梦之田，不喻此乐；得丰城之剑，
未均斯喜。谨启。